|  |  |  |
| --- | --- | --- |
| DCAF_Logo_English |  | **Narodna skupština****Republike Srbije** |

Regionalni parlamentarni dijalog

Upravljanje migracijama, zaštita izbeglica i borba protiv

organizovanog kriminala

- odgovori na nacionalnom nivou i regionalna saradnja -

**Beograd, 26 – 27. novembar 2015. godine**

**Zaključci**

Regionalni parlamentarni dijalog o *upravljanju migracijama, zaštiti izbeglica i borbi protiv organizovanog kriminala - odgovori na nacionalnom nivou i regionalna saradnja,* održana je u Beogradu 26. i 27. novembra 2015. godine. Na njemu su učestvovali predstavnici odbora nadležnih za odbranu, bezbednost i spoljne poslove iz devet parlamenata jugoistočne Evrope i partnerskih zemalja, a skup je organizovan od strane Odbora za odbranu i unutrašnje poslove Narodne skupštine Republike Srbije i Ženevskog centra za demokratsku kontrolu oružanih snaga (DCAF).

Imajući na umu da trenutne promene dinamike migracija i azila donose izazove s kojima se pojedinačne zemlje ne mogu nositi same, organizatori su predložili poslanicima platformu za razgovor o nacionalnim i regionalnim pristupima izbegličkoj krizi, u potrazi za kooperativnim pristupom rešavanju na najbolji način skorašnjih i aktuelnih događanja, koristeći procese i inicijative koje već postoje.

Glavni ciljevi ovog dijaloga bili su da se:

* podigne svest o postojećim mehanizmima za upravljanje i obezbeđivanje granica, borbu protiv organizovanih kriminalnih grupa i da se obezbedi platforma za informisane debate o opcijama za dalje jačanje ovih mehanizama na nacionalnim i regionalnom nivou,
* razgovara o mogućoj budućoj primeni nacionalnih pristupa u rešavanju krize naglašavanjem koordinacije relevantnih vladinih i institucija sektora bezbednosti,
* razgovara o opcijama za koordinirani regionalni odgovor koji dopunjuje i osnažuje nacionalne strategije,
* pruži platforma za dijalog o potencijalnim odgovorima na nivou praktičnih politika.

Kao rezultat diskusija tokom događaja, učesnici su se složili da usvoje sledeći zaključak.

 *Učesnici Konferencije se slažu da će raditi na ohrabrivanje vlada iz regiona da rade zajedno, u partnerstvu, kako bi se pronašla zajednička rešenja za izazove od zajedničkog interesa i da preduzimaju konkretne korake za ispunjenje sledećih procesa ili mera:*

1. *održavanje* političkog dijaloga i *promocija* mehanizama tehničke razmene informacija i operativne saradnje u rešavanju izazova proisteklih iz migracija u regionu,
2. *koordiniranje* nacionalnih odgovora i postupanja u rešavanju izbegličke krize u Jugoistočnoj Evropi, na osnovu iskustava iz različitih nacionalnih pristupa,
3. *identifikovanje* nedostataka i postojećih i potencijalnih problema u upravljanju granicama i sprovođenja politika koje se odnose na migracije i izbeglice,
4. *ohrabrivanje* regionalne saradnje agencija za sprovođenje zakona u borbi protiv prekograničnog organizovanog kriminala, na osnovu procesa i inicijativa koje već postoje,
5. *preduzimanje koraka* za osnaživanje zaštite izbeglica i tražilaca azila, uz posvećivanje posebne pažnje povećanju bezbednosti grupa posebno osetljivih na trgovinu ljudima, krijumčarenje i aktivnosti organizovanog kriminala,
6. *podrška jačanju* regionalne saradnje nevladinih organizacija koje aktivno rade sa izbeglicama i tražiocima azila.